ญาติน้ำตาไหล เรือสำรวจเตรียมกู้ศพ เหยื่ออียิปต์แอร์ตก ขึ้นจากใต้ทะเล
เศร้าเรือสำรวจใต้ทะเลของฝรั่งเศสเตรียมกู้ร่างเหยื่อเคราะห์ร้าย จากโศกนาฏกรรมเครื่องบินอียิปต์แอร์ตกทะเลเมดิเตอร์เรเนียน เกือบ 2 เดือนก่อน ผู้โดยสารและลูกเรือดับรวม 66 ศพ หลังทำแผนที่ใต้ท้องทะเลจุดเครื่องบินตกเสร็จเรียบร้อย,เมื่อ 4 ก.ค.59 สำนักข่าวต่างประเทศรายงานว่า คณะกรรมการสอบสวนอุบัติเหตุเครื่องบินโดยสารของสายการบินอียิปต์แอร์ ออกแถลงการณ์ เรือสำรวจใต้ทะเล จอห์น เลธบริดจ์ ของฝรั่งเศส ได้เดินทางออกจากฐานประจำการที่สาธารณรัฐมอริเชียส ประเทศเกาะนอกชายฝั่งแอฟริกา ในมหาสมุทรอินเดียทางตะวันตกเฉียงใต้แล้ว เพื่อมาค้นหาร่างผู้เสียชีวิตจากโศกนาฏกรรมเครื่องบินอียิปต์แอร์ เที่ยวบิน MS 804 ตกทะเลเมดิเตอร์เรเนียน หลังจากมีการทำแผนที่ใต้ท้องทะเลระบุตำแหน่งเครื่องบินตกเรียบร้อยแล้ว,ขณะเดียวกัน ทีมแพทย์จากอียิปต์และฝรั่งเศสจะประจำการอยู่บนเรือจอห์น เลธบริดจ์ เพื่อติดตามกระบวนการกู้ศพจากท้องทะเล โดยชิ้นส่วนศพที่ถูกกู้ขึ้นมาได้ จะถูกนำไปชันสูตรโดยเจ้าหน้าที่นิติเวชวิทยาและหน่วยพิสูจน์หลักฐาน ในเมืองอเล็กซานเดียร์ ก่อนจะส่งไปยังกรุงไคโรเพื่อตรวจสอบดีเอ็นเอต่อไป,ด้านคณะกรรมการสอบสวนอุบัติเหตุฯ ยังระบุว่า เมมโมรี่ชิปในกล่องดำบันทึกเสียงในห้องนักบิน ไม่ได้รับความเสียหาย และเจ้าหน้าที่สืบสวนสามารถใช้เมมโมรี่ชิปเหล่านี้ในการช่วยหาสาเหตุของเครื่องบินตก หลังจากข้อมูลจากกล่องดำยืนยันพบควันบนเครื่องบิน ที่บริเวณห้องสุขาและพื้นที่ระบบไฟฟ้าและอิเล็กทรอนิกส์ใต้ห้องนักบิน เพียงไม่กี่นาทีก่อนเครื่องบินจะหายไปจากจอเรดาร์,ทั้งนี้ เครื่องบินโดยสารอียิปต์แอร์ เที่ยวบิน MS 804 จากกรุงปารีสมายังกรุงไคโร หายไปจากจอเรดาร์อย่างไร้ร่องรอย ก่อนต่อมาจะพบว่าเครื่องบินได้ตกทะเลเมดิเตอร์เรเนียน เมื่อวันที่ 19 พ.ค.ที่ผ่านมา เป็นเหตุให้ผู้โดยสารและลูกเรือบนเครื่องรวม 66 ราย เสียชีวิตทั้งหมด.
เศร้าเรือสำรวจใต้ทะเลของฝรั่งเศสเตรียมกู้ร่างเหยื่อเคราะห์ร้าย จากโศกนาฏกรรมเครื่องบินอียิปต์แอร์ตกทะเลเมดิเตอร์เรเนียน ผู้โดยสารและลูกเรือดับรวม 66 ศพ หลังทำแผนที่ใต้ท้องทะเลจุดเครื่องบินตกเสร็จเรียบร้อย
เครื่องบินตก,อียิปต์แอร์ตก,เที่ยวบิน MS804,กู้ศพ,เครื่องบินตกทะเล,เมดิเตอร์เรเนียน,อียิปต์,เหยื่ออียิปต์แอร์,ข่าว,ไทยรัฐออนไลน์,ข่าวต่างประเทศ